Juffer	afrikaans	aarde, earth hour, grond, water	Lewer kommentaar
Ons vier dalk Earth Hour ietwat meer gereeld…Gebruik dit om aan omgewingsbewaringsprojekte te dink of om ‘n paar te beplan.
Aarde dag gee ons egter die geleentheid om aan maniere te dink om ons omgewing te versorg en te verbeter.
Hoe lyk die skool se tuin? Is daar goeie ekosisteme – waar erosie beveg…waterbesparing en goeie gebruike aangemoedig word? Is daar natuurlike plantegroei wat bestuiwing sal aanwakker? Wat van projekte waar die kinders ertjie-, boontjieplante en sonneblomme aanplant? Hoe kan ‘n mens hierdie plante natlei? Vries dalk houers, vang die gekondenseerde druppels op en gebruik die water. Sal gesnyde plastiekbottels (as mini-kweekhuise) oor die nuwe plantjies werk? Is daar ‘n manier om skoenlapperruspes te laat ontwikkel en vry te laat in die tuin? Maak die strand of rivier oewer skoon. Plant bome. Samel geld in om bewaringsprojekte te ondersteun.
Is daar ‘n botaniese tuin waar ‘n mens meer idees kan bekom? Het julle ‘n natuurbewaringspesialis in die omgewing? Reël praatjies of uitstappies.
‘n Mens kan voortdurend ‘n projek per graadvlak by die skool bekend stel wat ‘n mens kort-kort aan goeie gebruike of die nut daarvoor herinner.
Juffer	afrikaans	aarde, earth hour	Lewer kommentaar
Earth Hour is ‘n gulde geleentheid om as ‘n gesin die elektriese toebehore af te skakel en om tyd saam te spandeer. Dink aan idees om “skermtyd” (tyd op die rekenaar, selfoon, television, ens.) te verminder of beter te beplan sodat julle projekte in en om die huis kan begin om herwinning aan te moedig of om daaroor te leer. Het julle ou tydskrifte met relevante artikels? Knip dit uit en steek dit teen die yskas vas.
Wat verbruik julle baie vinnig? Is daar ander opsies? Het julle houers om herwinbare items te sorteer? Maak dalk ‘n etiket of twee en dink aan eenvoudige, haalbare idees. Elke probeerslag – al is dit hoe klein, is ‘n tree in die regte rigting.
Earth Hour en Waterweek
Juffer	afrikaans	aarde, earth hour, water, waterweek	Lewer kommentaar
Skakel die elektroniese toestelle af en begin nuwe bewarings- en besparingsprojekte. Loer gerus na herwinningsaksies in jou omgewing of begin jou eie. Verseker dat die krane nie lek nie en bespaar soveel jul kan. Is daar ‘n rivier, damme of strandgebied om skoon te maak? Dit kan ‘n ideale klasuitstappie maak so ‘n dag of twee voor die skole sluit.
Tik gerus soekterme soos “aarde, grond, water, waterweek, herwin, earth hour, groen…” by die bruin soekblokkie aan die regterkant in vir soortgelyke idees.
Staan op 28 Maart ‘n uur aan Earth Hour (20:30 – 21:30) af.
ligte uit vir “earth hour”
Skakel op 31 Maart die krag af.